نجيب باشا محفوظ

نجيب ميخائيل محفوظ (1882 – 1974) بروفيسير مصرى ,الشهير بنجيب باشا محفوظ هو أستاذ طب الستات والولادة بمدرسة الطب بالقصر العيني وهو رائد علم أمراض الستات والولادة فى مصر والعالم العربي والعالم الغربي .

 اتولد فى 5 يناير 1882 فى مدينة المنصورة محافظة الدقهلية.
 درس الطب بمدرسة قصر العينى الطبية فى سنة 1898 واتخرج فى سنة1902 .
 استاذ امراض الستات والولادة بمدرسة قصر العينى الطبية من سنة 1929 ل 1942.
 له اربع بنات وولد واحد أنجبتهم زوجته الست فايقة عزمي اللى تزوجها فى سنة 1911.
 اتوفى نجيب باشا فى 25 يوليه سنة 1974 عن عمر 92 سنه.

حياته

مولده 
اتولد فى المنصوره فى الخامس من يناير سنة 1882م لعيله مسيحيه قبطية.

تعليمه 
دخل مدرسة قصر العينى الطبية فى سنة 1898م حيث تلقى تعليمه وتدريبه على أيدي الأساتذة الأوروبيون، وفي شهر  يونيه من سنة 1902م (وهو وقت التخرج المنتظر لنجيب محفوظ من قصر العيني) كانت مصر على موعد مع وباء الكوليرا القاتل وهو ما أجّل موعد تخرج نجيب محفوظ واللى كان على موعد هو الآخر مع أولى بطولاته الطبية!

تم تجنيد طلبة الطب المصريين للمساهمة فى مكافحة الوباء وكان الدور الموكل لنجيب محفوظ هو الكشف عن الحالات الواردة ل القاهرة من خلال محطة السكة الحديد الرئيسية، لكن نجيب محفوظ طلب نقل خدمته ل أشد مناطق الوباء هيا قرية (موشا) الواقعة بجوار اسيوط، وتمت الموافقة على طلبه ليسافر محفوظ ل موشا وينجح فيما فشل فيه أساطين الصحة العامة الإنجليز بعد ما قام بتعقب حالات الكوليرا واكتشاف المصدر الرئيسي وهو بئر ملوث داخل منزل واحد من الفلاحين.

مشواره المهنى 
اتخرج نجيب محفوظ من مدرسة قصر العيني الطبية فى سنة 1902 م لينهي فترة تكليفه فى واحد من مستشفيات السويس فى سنة 1904 م ويتم تعيينه كطبيب تخدير فى قصر العيني لكن نجيب محفوظ يقوم بتدشين عيادة خارجية لأمراض الستات والولادة، وبسرعه  تحقق العيادة نجاحاً مذهل فيتم إضافة عنبرين كاملين ليها ويشرف نجيب محفوظ على إجراء الولادات المتعسرة فى العيادة وفي منازل المواطنين. يصل عدد حالات الولادة المتعسرة اللى أجراها فى منازل المواطنين ل ما يفوق الألفي حالة، والجدير بالذكر أن نجيب محفوظ خلال فترة الدراسة بالكلية لم يحضر اللا عملية ولادة واحدة انتهت بوفاة الأم والجنين معاً، والجدير كمان بالذكر هو أن واحد من الولادات المتعسرة اللى أجراها نجيب محفوظ فى سنة 1911 م أسفرت عن ولادة طفل حمل نفس اسم الطبيب وهو أديبنا العالمي الراحل نجيب محفوظ.

ويستمر مشوار النجاح لنجيب محفوظ اللى ترقى لدرجة أستاذ أمراض الستات والولادة فى سنة 1929م وظل يشغل ده المنصب لحد بلوغه سن التقاعد سنة 1942 م ويتم مد خدمته لخمس سنين إضافية بناءً على طلب زملائه وتلاميذه بالقسم. وخلال مشواره يحقق نجيب محفوظ شهرة عالمية فى جراحات إصلاح (الناسور المهبلي) بأنواعه المختلفة ليتم عرض عملياته فى مستشفيات لندن واكسفورد وادنبره وجنوا ولوزان ويفد ل قصر العيني جراحو اوروبا لمشاهدة ده النوع من العمليات.

اسس 
 وحدة صحة الام
 وحدة رعاية الحوامل
 وحدة صحة الطفل
 مدرسة للقابلات
 اسس متحف نجيب محفوظ لعينات الستات والولادة فى سنة 1930 واللي فيه أكتر من 3000 عينة جمعها من عمليات محفوظ.

مؤلفاته 

 نشر 33 بحث بالإنجليزية والفرنسية من سنة 1908 ل 1940.
 مبادئ امراض الستات
 امراض الستات العملية
 فن الولادة
 الثقافة الطبية والطب النسوى عند العرب. وباللغة الإنجليزية
 تاريخ التعليم الطبى فى مصر –بالإنجليزية
 الموسوعة العلمية فى امراض الستات والولادة فى ثلاث مجلدات بالإنجليزية
 حياة طبيب باللغة العربية – وباللغة الإنجليزية أصدرته شركة لفنجستون للطباعة والنشر بانجلترا

جوايز 
 نيشان المعارف من الطبقة الأولى سنة 1938
 جايزة الجمعية المصرية لتاريخ العلوم سنة 1940
   نيشان النيل 1919
 فى سنة 1925 اخد رتبة البيكاوية من الدرجة الثانية
 رتبة البيكاوية من الدرجة الأولى 1930
 فى سنة 1937 اخد الباشوية
 جايزة الملك فاروق للعلوم الطبية سنة 1951.
 جايزة الدولة التقديرية للعلوم فى سنة 1960 تسلم الجايزة من الرئيس جمال عبد الناصر.

شوف كمان 
 شخصيات مصريه مشهوره
 نجيب محفوظ
 Coptic Medical Society U K

لينكات برانيه

مصادر 

<small>1 – د. نجيب محفوظ – حياة طبيب – دار المعارف بمصر - 1966

2 – المهندس يوسف سميكة الدكتور نجيب محفوظ تكريم وتقدير – دار المعارف بمصر 1966

3 – لمعى المطيعى: هؤلاء الرجال من الأقباط – مكتبة الأنجلو المصرية – 1989

4-المهندس جرجس حلمى عازر: الدكتور نجيب محفوظ – مجلة الكرازة – 1966

نجيب باشا محفوظ
وفيات 1974
اطبا مصريين
اكاديميين مصريين
علما مصريين
مصريين اخدوا جايزة الدوله التقديريه
مصريين واخدين قلادة النيل العظمى
اقباط
دقهلاويه
ناس من المنصوره